

**LIETUVOS RESPUBLIKOS FINANSŲ MINISTRAS**

**ĮSAKYMAS**

**DĖL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIEMONĖS NR. 07.3.3-FM-F-424 „VERSLUMO SKATINIMAS 2014**–**2020“**

**PROJEKTŲ ATRANKOS KOMITETO sudarymo**

2015 m. rugsėjo 25 d. Nr. 1K-302

Vilnius

Vadovaudamasis Finansinių priemonių įgyvendinimo taisyklių, patvirtintų Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“, 35 punktu:

1. Sudarau 2014–2020 m. Europos Sąjungos fondų investicijų veiksmų programos priemonės Nr. 07.3.3-FM-F-424 „Verslumo skatinimas 2014–2020“ projektų atrankos komitetą (toliau – Komitetas):

Paulius Baniūnas − Finansų ministerijos Europos Sąjungos struktūrinės paramos valdymo departamento direktoriaus pavaduotojas (Komiteto pirmininkas);

Rima Martinėnienė − Finansų ministerijos Europos Sąjungos struktūrinės paramos valdymo departamento Žmogiškųjų išteklių plėtros veiksmų programos valdymo skyriaus vedėja (Komiteto pirmininko pavaduotoja);

Lingailė Biliūnaitė – Socialinės apsaugos ir darbo ministerijos Struktūrinės paramos politikos skyriaus vedėja (pakaitinis narys Artūras Bytautas – Socialinės apsaugos ir darbo ministerijos Struktūrinės paramos valdymo skyriaus vedėjas);

Karolina Jermakovičiūtė − Finansų ministerijos Europos Sąjungos struktūrinės paramos valdymo departamento Žmogiškųjų išteklių plėtros veiksmų programos valdymo skyriaus vyriausioji specialistė (pakaitinė narė Irena Lankauskienė – Finansų ministerijos Europos Sąjungos struktūrinės paramos valdymo departamento Žmogiškųjų išteklių plėtros veiksmų programos valdymo skyriaus vyriausioji specialistė);

Žaneta Maskaliovienė – Socialinės apsaugos ir darbo ministerijos Struktūrinės paramos politikos skyriaus vyriausioji specialistė (pakaitinis narys Donatas Petroka – Socialinės apsaugos ir darbo ministerijos Struktūrinės paramos valdymo skyriaus vyriausiasis specialistas).

2. P a v e d u:

2.1. Komitetui:

2.1.1. patvirtinti Komiteto darbo reglamentą;

2.1.2. teikti vadovaujančiajai institucijai pastabas ir pasiūlymus dėl 2014–2020 m. Europos Sąjungos fondų investicijų veiksmų programos priemonės Nr. 07.3.3-FM-F-424 „Verslumo skatinimas 2014–2020“ projekto (toliau – projektas) vertinimo;

2.1.3. teikti vadovaujančiajai institucijai rekomendacijas dėl projekto finansavimo sutarties pasirašymo.

2.2. Finansų ministerijos Europos Sąjungos struktūrinės paramos valdymo departamentui techniškai aptarnauti Komitetą.

3. N u s t a t a u, kad prireikus Komitetas savo funkcijoms vykdyti turi teisę pasitelkti ekonominius ir socialinius partnerius, kitų institucijų ir įstaigų atstovus.

Finansų ministras Rimantas Šadžius